
Šio sprendimo tikslas yra atnaujinti Lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skyrimo tvarkos aprašą (toliau – Aprašas).
Sprendimo projekto uždavinys yra reglamentuoti lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skyrimo tvarką.


Šiuo metu galioja Lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, skyrimo tvarkos aprašas, patvirtintas Šiaulių miesto savivaldybės tarybos 2022 m. gegužės 5 d. sprendimu Nr. T-202.


Nuo 2025 m. sausio mėn. 1 d. Želdynų įstatyme įsigaliojo nauja nuostata, kad „Želdinių atkuriamosios vertės kompensacijų lėšos naudojamos viešųjų želdynų ir želdinių apsaugai, priežiūrai ir tvarkymui, želdynų ir želdinių būklės stebėsenai, viešųjų želdynų kūrimui ir želdinių veisimui, želdynų ir želdinių inventorizavimui, atskirųjų želdynų žemės sklypų formavimui, šių sklypų kadastro duomenų nustatymui ir jų įrašymui į Nekilnojamojo turto kadastrą, viešųjų želdynų ir želdinių būklės ekspertizėms atlikti.“ Šiuo metu galiojančiame apraše yra nustatyti šie finansavimo šaltiniai: 1. Savivaldybės aplinkos apsaugos rėmimo specialiosios programos lėšos; 2. Šiaulių miesto savivaldybės biudžeto (toliau – savivaldybės biudžetas) lėšos; 3. valstybės biudžeto lėšos; 4. Europos Sąjungos struktūrinių fondų lėšos; 5. kitų finansavimo šaltinių lėšos. Savivaldybės aplinkos apsaugos rėmimo specialiąsias lėšas sudaro mokesčiai už teršalų išmetimą į aplinką; mokesčiai už valstybinius gamtos išteklius bei lėšos, gautos kaip želdinių atkuriamosios vertės kompensacija. Šiuo sprendimo projekto pakeitimu, siekiama įvesti aiškumo, kad vienas iš finansavimo šaltinių tai Savivaldybės aplinkos apsaugos rėmimo specialiosios programos želdinių atkuriamosios vertės kompensacijų lėšos.
Keičiamas Aprašo 7 punktas ir vietoje kontroliuojančio Savivaldybės administracijos Centralizuoto audito skyriaus įrašomas Aplinkos apsaugos departamentas prie Aplinkos ministerijos. Nes Savivaldybių aplinkos apsaugos rėmimo specialiųjų programos lėšų panaudojimo kontrolę reglamentuoja Lietuvos Respublikos aplinkos ministro 2011 m. kovo 4 d. įsakymas Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“. Vadovaujantis tvarkos aprašo 4 punktu Savivaldybė ne vėliau kaip iki kovo 1 d. pateikia Aplinkos apsaugos departamentui prie AM Savivaldybės tarybos sprendimu patvirtintą Lėšų panaudojimo ataskaitą kartu su sprendimo kopija.

Priėmus sprendimą, galimos pasekmės (nurodomos tiek teigiamos, tiek neigiamos galimos pasekmės). 
Priėmus sprendimą numatomos teigiamos pasekmės: vadovaujantis Želdynų įstatymu bus aiškiau nurodytas lėšų, reikalingų viešųjų želdynų ir želdinių apsaugai, priežiūrai ir tvarkymui, viešųjų želdynų kūrimui ir želdinių veisimui, želdynų ir želdinių inventorizavimui, viešųjų želdynų ir želdinių būklės ekspertizėms atlikti, finansavimo šaltinis ir patikslinta lėšų panaudojimą kontroliuojanti institucija.
Priėmus sprendimą neigiamų pasekmių nenumatoma.


Priėmus sprendimą, savivaldybės teisės aktai nekeičiami ir nenaikinami.


Spendimui įgyvendinti papildomų teisės aktų priimti nereikės.

Sprendimui įgyvendinti reikalingos lėšos (nurodoma, kiek biudžeto lėšų pareikalaus ar leis sutaupyti sprendimo įgyvendinimas). 
Sprendimui įgyvendinti lėšų nereikės.

Sprendimo projekto antikorupcinis vertinimas (jei tokį vertinimą reikia atlikti, nurodoma, kad pridedama Antikorupcinio vertinimo pažyma).
Antikorupcinio vertinimo pažyma pridedama.

Sprendimo projektą parengė Šiaulių miesto savivaldybės administracijos Miesto ūkio ir aplinkos skyriaus. Tiesioginis rengėjas – Aplinkosaugos ir miesto tvarkymo poskyrio vedėja Toma Vilutienė, tel. (+370 41) 500 528. 

Numatomo teisinio reguliavimo poveikio vertinimo rezultatai (jei tokį vertinimą reikia atlikti).
Numatomo teisinio poveikio reguliavimo poveikio vertinimas neatliktinas, nes sprendimo projektu nėra numatoma reguliuoti iki tol nereglamentuotus santykius ar iš esmės keisti teisinį reguliavimą.

